เรียนงาน
หมู่นี้พนักงานธนาคารแห่งประเทศไทยมักจะได้เห็น วิรไท สันติประภพ แวบไปแวบมาแถวแบงก์ชาติบางขุนพรหมบ่อยมาก ไม่แวะไปช่วงเช้า ก็ต้องแวะไปช่วงบ่าย
26 ส.ค. 2558

หมู่นี้พนักงานธนาคารแห่งประเทศไทยมักจะได้เห็น วิรไท สันติประภพ แวบไปแวบมาแถวแบงก์ชาติบางขุนพรหมบ่อยมาก ไม่แวะไปช่วงเช้า ก็ต้องแวะไปช่วงบ่าย 
เห็นตอนแรกๆ หลายคนคิดว่ามาพบ ประสาร ไตรรัตน์วรกุล ผู้ว่าการ ธปท. เพื่อปรึกษาหารือเรื่องรัฐวิสาหกิจ ในฐานะที่เป็นกรรมการซูเปอร์บอร์ดด้วยกัน โดยเฉพาะช่วงนี้กำลังเข้าด้ายเข้าเข็มจะมีการผลักดันออกกฎหมายตั้งซูเปอร์โฮลดิ้งกันอยู่
แต่พอเจอบ่อยเข้า ชักไม่น่าจะใช่เรื่องซูเปอร์บอร์ดซะแล้ว
กลายเป็นว่า ว่าที่ผู้ว่าการ ธปท.คนใหม่ ไปหารือ ผู้ว่าการ ธปท.คนปัจจุบัน เพื่อขอคำชี้แนะการทำงาน เพื่อให้การรับตำแหน่งในวันที่ 1 ต.ค.นี้เป็นไปโดยราบรื่น ซึ่งก็ได้รับความช่วยเหลือเป็นอย่างดี ได้พบได้หารือฝ่ายต่างๆ โดยสะดวก
น่าจะเป็นครั้งแรกที่ได้เห็นว่าที่ผู้ว่าการ ธปท.เข้ามาขอเรียนรู้งานล่วงหน้าเป็นเดือนแบบนี้
ที่ทำได้ เพราะวิรไทไม่มีงานประจำให้เป็นภาระ ทำให้เข้านอกออกในแบงก์ชาติเมื่อใดก็ได้ที่ว่าง
สู้ สู้ เพื่อประเทศไทยค่ะ